
     REPUBLIKA HRVATSKA
     TRGOVAČKI SUD U OSIJEKU

R E P U B L I K A  H R V A T S K A

R J E Š E N J E

	Trgovački sud u Osijeku, po stečajnoj sutkinji Nadi Roso, u stečajnom postupku nad dužnikom PITUR j.d.o.o. Đakovo, Savska 15, OIB: 62779354234, MBS: 030177246, dana 7. svibnja 2018. g.,       

    
    r i j e š i o   j e

	
1. OBUSTAVLJA SE stečajni postupak nad dužnikom PITUR j.d.o.o. Đakovo, Savska 15, OIB: 62779354234, MBS: 030177246 a prijedlog FINE od 6. veljače 2018. g. za otvaranje stečajnog postupka se odbacuje.


Obrazloženje


	Prijedlogom od 6. veljače 2018. g. FINA RC Osijek podnijela je prijedlog za otvaranje stečajnog postupka za dužnika PITUR j.d.o.o. Đakovo, Savska 15, OIB: 62779354234, MBS: 030177246 navodeći da dužnik na dan 2.2.2018. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 13.504,05 kn te da ima jednog zaposlenika.
	
Podneskom od 4. svibnja 2018. g. dužnik je predložio obustavu stečajnog postupka navodeći da je priložio Potvrdu FINE. 

Uvidom u dokumentaciju koja se nalazi u spisu – Potvrdu FINE o blokadi računa i novčanih sredstava dužnika od 4.5.2018. g. sud je utvrdio da dužnik nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.

Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.


                                               U Osijeku 7. svibnja 2018. g.

Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. dužnik
1. e-ogl. pl. 
1. riješeno obustavom
1. k-7.6.

